เวลาหายใจเข้ารู้สึกเจ็บแปล๊บๆบริเวณหลังเป็นเพราะอะไรครับ
สวัสดีค่ะ หากมีอาการเจ็บบริเวณหน้าอก หรือเจ็บไปทางข้างหลังขณะที่หายใจเข้าออก อาจเป็นไปได้ว่ามีพยาธิสภาพที่บริเวณกล้ามเนื้อที่เคลื่อนไหวตามการหายใจ หรืออาจมีพยาธิสภาพที่เยื่อหุ้มปอดค่ะหากมีอาการกดเจ็บบริเวณรู้สึกเจ็บแปล๊บๆ น่าจะเป็นกล้ามเนื้ออักเสบ สามารถรับประทานยาพาราเซตามอลบรรเทาอาการ และรอดูอาการได้ค่ะ ซึ่งหากอาการไม่ดีขึ้น แนะนำไปพบแพทย์ค่ะแต่หากมีอาการหายใจติดขัด แน่นอก หอบเหนื่อย อาจเป็นพยาธิสภาพที่เยื่อหุ้มปอดนะคะ ลักษณะนี้ควรไปพบแพทย์เพื่อตรวจดูอาการนะคะ